Държавен вестник, бр. 90, 2016 г., стр. 57

БРОЙ  90	
Д Ъ Р Ж А В Е Н  В Е С Т Н И К 	
СТР.  57  
МИНИСТЕРСТВО
НА ЗДРАВЕОПАЗВАНЕТО
НАРЕДБА № 5
от 3 ноември 2016 г.
за утвърждаване на медицински стандарт 
„Гръдна хирургия“
Чл. 1. (1) С тази наредба се утвърждава 
медицинският стандарт „Гръдна хирургия“ 
съгласно приложението.
(2) С медицинския стандарт по ал. 1 се 
определят минималните изисквания към ле­
чебните заведения, които извършват дейности 
по гръдна хирургия.
Чл. 2. Вътрешните актове на органите 
на управление на лечебното заведение и 
договорите за оказана медицинска помощ, 
сключвани от лечебните заведения, не могат 
да съдържат разпоредби, които определят 
по-ниско качество на осъществяваната дей­
ност по гръдна хирургия от установеното с 
изискванията на тази наредба.
Заключителни разпоредби
§ 1. Стандартните и специфичните оборуд­
ване и апаратура, посочени в приложението 
към чл. 1, ал. 1, ако не могат да бъдат оси­
гурени за всяка клинична структура, следва 
да бъдат осигурени в лечебното заведение в 
брой и по специфика, достатъчни за обез­
печаване изпълнението на изискванията за 
компетентност и обем дейност на всяка от 
структурите по нива.
§ 2. (1) В случаите, когато лечебното за­
ведение за болнична помощ или комплекс­
ният онкологичен център не разполагат със 
собствена клинична лаборатория, те следва 
да осигурят осъществяването на дейност по 
клинична лаборатория от съответното ниво, 
определено с този стандарт, по договор със 
самостоятелна медико-диагностична лабора­
тория или с клинична лаборатория – структура 
на друго лечебно заведение. В тези случаи 
лабораторията, с която е сключен договорът, 
следва да бъде разположена в една и съща 
сграда с лечебното заведение или в рамките 
на лечебното заведение. С договора задължи­
телно се обезпечава 24-часово осъществяване 
на дейностите по клинична лаборатория за 
нуждите на структурата по гръдна хирургия.
(2) В случаите по ал. 1, ако лабораторията 
е самостоятелна медико-диагностична лабора­
тория или структура от лечебно заведение за 
извънболнична помощ, тя следва да отговаря 
на изискванията за съответното ниво болнична 
структура по клинична лаборатория, опре­
делени с Наредба № 1 от 2014 г. за утвърж­
даване на медицински стандарт „Клинична 
лаборатория“ (ДВ, бр. 13 от 2014 г.).
§ 3. Указания по прилагането на тази наред­
ба се дават от министъра на здравеопазването.
§ 4. Контролът по изпълнение на наредба­
та се осъществява от Изпълнителна агенция 
„Медицински одит“, регионалните здравни 
инспекции и органите на управление на ле­
чебните заведения.
§ 5. Наредбата се издава на основание чл. 6, 
ал. 1 от Закона за лечебните заведения и от­
меня Наредба № 15 от 2003 г. за утвърждаване 
на медицински стандарт „Гръдна хирургия“ 
(обн., ДВ, бр. 75 от 2003 г.; изм., бр. 65 и 92 
от 2010 г., бр. 32 от 2014 г. и бр. 37 от 2016 г.).
Министър: 
Петър Москов
Приложение 
към чл. 1, ал. 1 
МЕДИЦИНСКИ СТАНДАРТ „ГРЪДНА 
ХИРУРГИЯ“
I. Основна характеристика на медицинската 
специалност
1. Дефиниция, основни цели и задачи на 
клиничната специалност
1.1. Гръдната хирургия обхваща познанието, 
техническите умения и преценката, необходи­
ми за адекватната диагностика и лечението на 
всички хирургични заболявания на гръдния 
кош и шията, гръдната стена (включително 
млечна жлеза), плеврата, белите дробове, тра­
хеята и бронхите, медиастинума, диафрагмата 
и хранопровода. Лечение по тази специалност 
се провежда в клиники/отделения по гръдна 
хирургия на болници за активно лечение, в кли­
ники/отделения по хирургия и кардиохирургия 
на болници за активно лечение и в отделения/
клиники на комплексни онкологични центрове, 
които отговарят на изискванията на този стан­
дарт. В комплексните онкологични центрове се 
осъществяват дейности по този стандарт в об­
ластта на хирургичното лечение на онкологични 
заболявания по гръдна хирургия.
1.2. Гръдната хирургия изисква задълбочени 
познания по анатомия, физиология, образна 
диагностика, органна функционална диагности­
ка, полуинвазивни и инвазивни изследвания, 
предоперативна оценка, следоперативни грижи, 
интензивни грижи, травматология, онкология и 
трансплантология. 
1.3. Гръдната хирургия се основава на адек­
ватна диагностика и лечение на хирургичните 
болести на гръдния кош, гръдната кухина и 
шията, като включва всички открити, ендоскоп­
ски и видеоасистирани оперативни намеси и 
манипулации, при деца и възрастни, и обхваща 
следните области на дейност:
1.3.1. операции с резекция, екстирпация (кис­
тектомия), реконструкция, сутура и биопсия на 
бял дроб;
1.3.2. операции на гръдната стена и плев­
рата – резекция и реконструкция на гръдната 
стена (включително млечна жлеза) за неоплазма; 
декортикация, дебридман и дренаж при емпием; 
торакопластика; реконструкция на пектус екс­
каватум, пектус каринатум и други деформации 
на гръдната стена, както и лечението на трав­
матичния гръден капак; 
1.3.3. резекция, реконструкция и сутура на 
трахея и бронхи при неоплазми, стенози и травма;